รัฐบาลไทย-ข่าวทำเนียบรัฐบาล-​รมช.มนัญญา เยี่ยมชมกระบวนการผลิตแบริเออร์ ของสหกรณ์แปรรูปผลิตภัณฑ์ยางพาราบ้านถ้ำทะลุ จำกัด
วันศุกร์ที่ 30 ตุลาคม 2563
​รมช.มนัญญา เยี่ยมชมกระบวนการผลิตแบริเออร์ ของสหกรณ์แปรรูปผลิตภัณฑ์ยางพาราบ้านถ้ําทะลุ จํากัด
​รมช.มนัญญา เยี่ยมชมกระบวนการผลิตแบริเออร์ ของสหกรณ์แปรรูปผลิตภัณฑ์ยางพาราบ้านถ้ําทะลุ จํากัด พร้อมสนับหนุนโครงการใช้ยางในภาครัฐ เพื่อปรับปรุงเพิ่มความปลอดภัยทางถนน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมการดําเนินงานของสหกรณ์แปรรูปผลิตภัณฑ์ยางพาราบ้านถ้ําทะลุ จํากัด พร้อมเยี่ยมชมกระบวนการผลิตแผ่นยางธรรมชาติครอบกําแพงคอนกรีต (Rubber Fender Barrier : RFB) และการผลิตเสาหลักนําทางยางธรรมชาติ (Rubber Guide Post : RGP) ณ สหกรณ์แปรรูปผลิตภัณฑ์ยางพาราบ้านถ้ําทะลุ จํากัด อําเภอบันนังสตา จังหวัดยะลา ว่า สหกรณ์แปรรูปผลิตภัณฑ์ยางพาราบ้านถ้ําทะลุ จํากัด มีความพร้อมที่จะสนับสนุนการแปรรูปยางพารา เพื่อใช้ในหน่วยงานภาครัฐตามโครงการนํายางพารามาใช้เพื่อปรับปรุงเพิ่มความปลอดภัยทางถนน ซี่งกระทรวงเกษตรและสหกรณ์ ร่วมกับกระทรวงคมนาคม ขับเคลื่อนให้สถาบันเกษตรกรผลิตเสาหลักนําทาง และแผ่นยางครอบแบริเออร์เพื่อเพิ่มมูลค่าและส่งเสริมการใช้ยางในประเทศให้สูงขึ้น รวมถึงเป็นการสร้างงาน สร้างรายได้ ยกระดับคุณภาพชีวิตของเกษตรกรให้ดีขึ้น ในส่วนราคายาง ณ วันนี้ (30 ต.ค. 63) ราคากลางปิดตลาดยางแผ่นดิบ อยู่ที่ 73.50 บาท/กก. ราคายางแผ่นรมควัน ชั้น 3 อยู่ที่ 80.01 บาท/กก. ราคาน้ํายางสด 74.50 บาท/กก. และราคายางก้อนถ้วย 44.70 บาท/กก. ซึ่งจะเห็นได้ว่าราคายางขยับตัวสูงขึ้นตามลําดับอย่างมีเสถียรภาพ เป็นไปตามกลไกและนโยบายที่รัฐบาลส่งเสริมและกระตุ้นการใช้ยางพาราภายในประเทศ
รมช.มนัญญา กล่าวเพิ่มเติมว่า “กระทรวงเกษตรและสหกรณ์ เน้นย้ําเรื่องการดําเนินงานของสหกรณ์ให้เกิดประโยชน์สูงสุดแก่สมาชิก ส่งเสริมให้มีการผลิตสินค้าปลอดภัยและมีคุณภาพตรงกับความต้องการของตลาดและผู้บริโภค ส่งเสริมการแปรรูปสินค้าเพื่อสร้างมูลค่าเพิ่มให้กับผลิตภัณฑ์ ซึ่งจะช่วยสร้างความมั่นคงด้านรายได้และการประกอบอาชีพ โดยเฉพาะการสร้างเกษตรกรรุ่นใหม่เป็นสิ่งสําคัญ โครงการนําลูกหลานเกษตรกรกลับบ้าน สานต่ออาชีพการเกษตร ได้ส่งเสริมให้คนรุ่นใหม่เข้ามามีบทบาทมากขึ้น สามารถนําองค์ความรู้ที่ได้เรียนมาบริหารจัดการสหกรณ์และชุมชนของตนเองต่อไป ด้านการตลาด กรมส่งเสริมสหกรณ์ได้ดําเนินโครงการซูเปอร์มาร์เก็ตสหกรณ์ เพื่อให้กลุ่มผู้ผลิตสินค้าเกษตรได้นําสินค้าของตนเองมาจําหน่ายในราคาที่เป็นธรรม ผู้บริโภคได้สินค้าที่สะอาดปลอดภัย ซึ่งจะเชื่อมโยงกับโครงการเกษตรอินทรีย์และเกษตรปลอดภัย จนนําไปสู่แนวทาง “ตลาดนําการผลิต” โดยทุกภาคส่วนที่มีส่วนร่วมในการพัฒนา สนับสนุน และขับเคลื่อนนโยบายของกระทรวงเกษตรและสหกรณ์สู่พี่น้องเกษตรกร นําไปสู่การปฏิบัติให้เกิดผลเป็นรูปธรรม เพื่อให้ประชาชนอยู่ดีกินดีอย่างมั่นคงและยั่งยืน มีการบูรณาการการทํางานร่วมกันในการส่งเสริมการผลิต การแปรรูป และการตลาด รวมทั้งการพัฒนาแนวทางการส่งเสริมสหกรณ์ให้กลุ่มเกษตรในพื้นที่จังหวัดยะลาด้วย”
นอกจากนี้ รัฐมนตรีช่วยว่าการกระทรวงเกษตรและสหกรณ์ ยังได้เยี่ยมชมบูธจัดแสดงสินค้าทางการเกษตรของสหกรณ์ กลุ่มเกษตรกร และพบปะเกษตรกรรุ่นใหม่ที่เข้าร่วมโครงการนําลูกหลานเกษตรกรกลับบ้าน สานต่ออาชีพทางการเกษตร ในพื้นที่จังหวัดยะลา จํานวน 5 ราย นําโดย นางสาวฮามีดะ สาเมาะ ได้นําผลผลิตทางการเกษตรของตนเองมาร่วมจัดแสดงและจําหน่าย ได้แก่ ผักสด และผลไม้สด ทุเรียน ลองกอง มะละกอ ข้าวโพด มะพร้าว เสาวรส กล้วย กระวาน ตะไคร้ บวบ มะนาว เป็นต้น ทั้งนี้ ในพื้นที่จังหวัดยะลามีผู้สมัครเข้าร่วมโครงการนําลูกหลานหลานเกษตรกรกลับบ้านฯ จํานวน 43 ราย รวมทั้งเยี่ยมชมบูธโครงการซูเปอร์มาร์เก็ตสหกรณ์ ได้แก่ สหกรณ์การเกษตรเพื่อการตลาดลูกค้า ธ.ก.ส. ยะลา จํากัด ชุมนุมสหกรณ์การเกษตรยะลา จํากัด ซึ่งเป็นภาคีเครือข่ายของสหกรณ์และกลุ่มเกษตรกรได้ร่วมกันขับเคลื่อนในการเป็นศูนย์กลางในการรวบรวม และกระจายผลผลิตของสมาชิกสหกรณ์นําสินค้าและผลผลิตการเกษตรของสมาชิกมาจัดแสดง ภายใต้แนวคิด “Fresh From Farm” รวมทั้งเยี่ยมชมผลิตภัณฑ์ยางพาราของกลุ่มเกษตรกรทําสวนและผลิตภัณฑ์ยางพาราตาชี กิจกรรมฟาร์มตัวอย่าง ตามโครงการพระราชดําริ อําเภอธารโต จังหวัดยะลา กิจกรรมของสหกรณ์หมู่บ้านจุฬาภรณ์พัฒนา 9 จํากัด สํานักงานตรวจบัญชีสหกรณ์จังหวัดยะลา สํานักงานการยางแห่งประเทศไทย จังหวัดยะลา จากนั้น ได้พบปะสมาชิกสหกรณ์ กลุ่มเกษตรกรและประชาชนในพื้นที่
ทั้งนี้ สหกรณ์แปรรูปผลิตภัณฑ์ยางพาราบ้านถ้ําทะลุ จํากัด เริ่มต้นจากการรวมกลุ่มเกษตรกรในพื้นที่ เป็นกลุ่มวิสาหกิจชุมชน ดําเนินการรวบรวมน้ํายางพาราสด จากนั้นได้รับงบประมาณจากศูนย์อํานวยการจังหวัดชายแดนภาคใต้ (ศอ.บต.) ในการจัดสร้างอาคารโรงงานและเครื่องจักรกลในการแปรรูปผลิตภัณฑ์ยางพารา เพื่อช่วยเหลือเกษตรกรชาวสวนยางพาราในพื้นที่ และแก้ไขปัญหาราคายางพาราตกต่ํา จึงได้จัดตั้งกลุ่มเกษตรกร เมื่อวันที่ 31 มีนาคม 2559 เพื่อแปรรูปผลิตภัณฑ์ยางพารา และได้มีมติจากที่ประชุมใหญ่สามัญประจําปี เมื่อวันที่ 7 สิงหาคม 2563 ยกระดับกลุ่มเกษตรกร เป็นสหกรณ์แปรรูปผลิตภัณฑ์ยางพาราบ้านถ้ําทะลุ จํากัด มีสมาชิกจํานวน 55 ราย ดําเนินธุรกิจรวบรวมน้ํายางพารา และแปรรูปยางพารา ยางแผ่นรมควัน แปรรูปเป็นผลิตภัณฑ์ต่าง ๆ เช่น เม็ดยางดํา แผ่นพื้นสนามฟุตซอล หมอนยางพารา แผ่นนวดเท้าคุณภาพ ซึ่งมีปริมาณธุรกิจ ด้านการจําหน่ายมากกว่า 11 ล้านบาท ทั้งนี้สหกรณ์ฯ มีความพร้อมในการแปรรูปยางพาราเพื่อใช้ในหน่วยงานภาครัฐตามโครงการส่งเสริมการใช้ยางพารามาใช้เพื่อปรับปรุงเพิ่มความปลอดภัยทางถนน โดยการผลิตเสาหลักนําทางยางธรรมชาติ และแผ่นยางธรรมชาติครอบกําแพงคอนกรีต จําหน่ายให้กับกรมทางหลวงชนบทต่อไป
คําบรรยายภาพข่าว
เยี่ยมชม : นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ตรวจเยี่ยมการดําเนินงานของสหกรณ์แปรรูปผลิตภัณฑ์ยางพาราบ้านถ้ําทะลุ จํากัด พร้อมเยี่ยมชมกระบวนการผลิตแผ่นยางธรรมชาติครอบกําแพงคอนกรีต (Rubber Fender Barrier : RFB) และการผลิตเสาหลักนําทางยางธรรมชาติ (Rubber Guide Post : RGP) ณ สหกรณ์แปรรูปผลิตภัณฑ์ยางพาราบ้านถ้ําทะลุ จํากัด อําเภอบันนังสตา จังหวัดยะลา